વળી આ ફિલ્મમાં ક્લિશે એટલે કે ચવાઈ ગયેલાં સ્ટિરિયો-ટાઇપ્સનો પણ પાર નથી. જેમ કે અક્કલ વગરના સવાલો પૂછતા મીડિયા પર્સન્સ, ભ્રષ્ટ નેતાઓ અને તેમની ‘ચુનાવ સર પે હૈ’ ટાઇપની લાઇન્સ, હીરોની હીરોગીરી બતાવવા માટે પુરાતન પાષાણ યુગનાં હથિયારો લઈને લડતા ગુંડાલોગ, ‘રાજનીતિ કો બદલ ડાલો’ ટાઇપની આદર્શવાદી વાતો કરતા યુવા નેતાઓ, શૅરબજારિયા અને ચાયપાની આપીને માંડવલી કરતા ગુજરાતીઓ વગેરે. આ બધું ખોટું હોવા છતાં આપણે એને સાડી સત્તરસો વાર જોઈ ચૂક્યા હોઈશું.